**Farské oznamy**

**Štvrtá adventná nedeľa rok C (19. 12. 2021)**

|  |  |  |
| --- | --- | --- |
| Pondelok |  | 18.00 |
| Utorok |  | 7.00 |
| Streda |  | 18.00 |
| Štvrtok |  | 7.00 |
| Piatok |  | 7.00 a 24.00 |
| Sobota | Narodenie Pána, slávnosť | 8.00 9.15 Oblazov a 10.45 online prenos |
| Nedeľa | Nedeľa svätej rodiny – Ježiša, Márie a Jozefa | 8.00 9.15 Oblazov a 10.45 online prenos |

Slávime prvú nedeľnú sv. omšu po rekonštrukcii nášho kostola. Chcem sa poďakovať v prvom rade Pánu Bohu, že nám to umožnil a že nám dal aj silu to dokončiť. Spoločne sa nám podarilo sanovať murivo, ktoré nám vlhlo, urobiť nové elektrické kúrenie, nové elektrické rozvody a novú elektrickú skriňu i keď niektoré veci sú ešte v procese, vymenili sme osvetlenie za úsporné, máme nové ozvučenie, a celý kostol je vymaľovaný. Chcem sa vám všetkým poďakovať za pomoc a podporu. Zvlášť by som sa ale chcel poďakovať mojim blízkym spolupracovníkom, ktorí tieto myšlienky priniesli a ich i realizovali a to Braňovi Grofčíkovi, ktorý to všetko manažoval, Jankovi Sandánusovi, Petrovi Hadrbolcovi a Tomášovi Rybárikovi, chcem sa taktiež poďakovať p.starostovi a obecnému úradu za preukázanú podporu i pomoc a potom vám všetkým, ktorí ste pomáhali, či už manuálne pri stavbe a upratovaní, finančne alebo duchovne. Nech vám to Pán Boh odmení.

Dnes budem spovedať od 14.00 hod. pre tých, ktorí sa prihlásili. Budem spovedať na fare v pastoračnom centre. V týždni budem spovedať pol hodinu pred sv. omšami v pondelok od 17.00hod a v stredu od 16.00 hod do sv. omše. Naďalej je možné sa individuálne dohodnúť s kňazom na vyslúžení sviatostí, najmä sv. spovede. Telefónny kontakt na farský úrad je 0415575636 alebo 0903248077.

Spoločnú adoráciu by sme mali v pondelok od 17.00hod.

Včera nám jedna skautka priniesla Betlehemské svetlo, zatiaľ ho uchovávame v sakristii, ak by si ho chcel niekto odpáliť.

Ak by niekto vnímal, že ho Pán povoláva za kňaza a chcel by si dať prihlášku do kňazského seminára, prosím, aby sa obrátil na mňa.

V sobotu po sv.omšiach bude výročitá ofera.

Bohuznámi darovali na kostol 600 eur. Nech Pán odmení vašu štedrosť.

Chcem sa poďakovať za vaše modlitby, obety, finančnú podporu našej farnosti za upratovanie a výzdobu kostola. Na budúci týždeň prosím o upratovanie kostola skupinku č.

Viete, že od minulého piatku sú v platnosti nové pandemické opatrenia, ktoré umožňujú sláviť verejné bohoslužby. V našom kostole môžeme mať 30 ľudí v režime OP. Nie je to veľa, ale je to lepšie ako to bolo. Otcovia biskupi kňazov i veriacich prosia o dodržiavanie týchto podmienok, najmä pre kritickú situáciu v zdravotníctve. Iste v nedeľu s obmedzeným počtom veriacich nám to môže robiť problémy, ale prosím vás o vzájomnú toleranciu, rešpekt, úctu, a trpezlivosť. Nech si zachováme jednotu a svornosť, napriek prekážkam.

Do ďalšieho birmovaneckého stretnutia v januári prosím, aby si birmovanci prečítali ďalšie 4 kapitoly z Markovho evanjelia, pozreli ďalšie dve časti z filmu Chosen a na youtube pozreli Godzone tuor 2021 <https://www.youtube.com/watch?v=zueBW02Ee4Q>. Trvá to viac než dve hodiny. Nemusíš si to pozerať na jeden krát, ale prosím, aby ste si to celé pozreli.

Chcem dať do pozornosti, že v dňoch 21.1. - 23.1. 2022 by som chcel, keby sme mali v našej farnosti duchovnú obnovu. Bol by som rád, keby sme sa na nej mohli zúčastniť čím viacerí. Oznamujem to preto už teraz, aby tí, ktorí by mali záujem si mohli naplánovať na ňu svoj čas. Iste žijeme v dobe, kedy ťažko povedať čo sa bude dať uskutočniť. Tak to celé iba tak zverujem do Božích rúk.

Želám vám peknú nedeľu.